《勹字部》　·勺　·康熙筆画:3　·部外筆画:1　《唐韻》之灼切《集韻》《韻會》《正韻》職略切,音灼。《說文》挹取也。象形,中有實。《徐曰》按禮記,一勺水之多,言少也。又《廣韻》周公樂名。《儀禮·燕禮》若舞則勺。《註》勺,頌篇告成,大武之樂歌也。《前漢·禮樂志》周公作勺,言能勺先祖之道也。《集韻》或作汋。又通作酌。《前漢·禮樂志郊祀歌》勺椒漿。《註》師古曰:勺,讀曰酌。又《唐韻》市若切《集韻》實若切《韻會》是若切《正韻》裳灼切,音芍。《周禮·冬官考工記》梓人爲飮器,勺一升。《註》勺,尊升也。《儀禮·士冠禮》勺觶角柶。《註》勺,所以酒也。《玉篇》亦作杓。又《韻會》長勺,魯地名。勺字原刻从一不从丶。　说文解字　《卷十四》《勺部》　·勺　挹取也。象形,中有實,與包同意。凡勺之屬皆从勺。之若切　English　spoon,　ladle;　unit　of　volume